রাষ্ট্রীয় বাণিজ্য ব্যাংক

রাষ্ট্রীয় বাণিজ্য ব্যাংক (নেপালি: राष्ट्रिय बाणिज्य बैंक) নেপালের একটি রাষ্ট্রকারায়ত্ত আর্থিক প্রতিষ্ঠান। এটি নেপালের সর্ববৃহৎ বাণিজ্যিক ব্যাংক। রাষ্ট্রীয় বাণিজ্য ব্যাংকের নামের সংক্ষিপ্ত রূপ আর.বি.বি। নেপাল রাষ্ট্রীয় বাণিজ্য ব্যাংক ২৩শে জানুয়ারি, ১৯৬৬ সালে (১০ই মাঘ, ২০২২ বিক্রম সংবৎ) প্রতিষ্ঠিত হয়। এটি তার ভোক্তাদের বিস্তর কিছু ব্যাংকিং পরিষেবা দিয়ে থাকে। এদের মধ্যে বীমা, বাণিজ্য ঋণ, আবাসন, বিমান পরিবহন অন্যতম। এটির মোট ২৩৬টি শাখা আছে। যা নেপালের সর্ববৃহৎ ব্যাংকিং নেটওয়ার্ক। আর.বি.বি বিগত ৫০ বছর ধরে নেপালের ব্যাংকিং খাতে অগ্রদূত হিসাবে কাজ করছে। আর.বি.বি আইন -২০২১ মোতাবেক আর.বি.বি সম্পূর্ণরূপে রাষ্ট্র অধীন কার্য পরিচালনা করে। ব্যাংকটি ব্যাংক ও ফিনান্সিয়াল ইন্সটিটিউট আইন (বি.এ.এফ.আই.এ) এবং কোম্পানি আইন -২০৬৩ অনুযায়ী এই ব্যাংকের সকল কার্যক্রম সম্পাদিত হয়। আর.বি.বি প্রথম শ্রেণির একটি ব্যাংক এবং নেপালের জাতীয় অর্থনীতিতে অপরিহার্য ভূমিকা পালন করছে। ২০১৪-১৫ অর্থবছরে এটি সর্বাধিক মুনাফা লাভকারী প্রতিষ্ঠান ছিল। ২০১৫-১৬ অর্থবছরে আর.বি.বি কৃষি উন্নয়ন ব্যাংকের পরই দেশের দ্বিতীয় সর্বোচ্চ কর্মচারী বেতনদানকারী ব্যাংক ছিল। ২০১৫-১৬ অর্থবছরে ব্যাংকটি ১৩০ বিলিয়ন রূপী অর্থ স্থায়ী হিসাবে জমা করে। এত বিপুল পরিমাণ অর্থ নেপালের ইতিহাসে কোন ব্যাংক জমা করতে পারে নি। আর.বি.বির ১৪টিরও বেশি শাখা আর্থিক ঘাটতিতে রয়েছে। আর্থিক ক্ষতি সত্ত্বেও আর.বি.বি নেপালের প্রত্যন্ত ও অনুন্নত অঞ্চলগুলোকে সেবা দিয়ে যাচ্ছে। কারণ আর.বি.বি সরকারি ব্যাংক; শুধু মুনাফা লাভ করাই এর মূল উদ্দেশ্য নয়। রাষ্ট্রীয় বাণিজ্য ব্যাংকের কিছু ব্যতিক্রমধর্মী পরিষেবা জনগণের মন জিতে নিয়েছে। সেগুলো হল- নোট কোষ ফান্ড ভারু কোষ ফান্ড এন.আর.বি অর্থ জমাদান সরকারি অর্থ লেনদেন সরকারি পেনশন প্রাপ্তি আর.বি.বি দেশের অর্থনৈতিক খাতে এক নতুন দিকনির্দেশক হিসাবে আবির্ভূত হয়েছে। এটির উল্লেখযোগ্য অবদান হল- আর্থিক প্রতিষ্ঠানগুলোর তদারকি বাজারে দ্বিঅর্থ প্রচলন রোধ জনগনকে অর্থ সচেতন করে তোলা বাণিজ্যিক ঋণ দেওয়া এটি নেপালের একটি শক্তিশালী আর্থিক প্রতিষ্ঠান হয়ে দাঁড়িয়েছে। বর্তমানে এউ ব্যাংকের অধীনে ১৩০০ কর্মচারী কাজ করে। নেপাল রাষ্ট্রীয় বাণিজ্য ব্যাংকের মোট ২৩৬টি শাখা, ১৭টি কাউন্টার, ৯৩টি শাখাহীন ব্যাংকিং সেন্টার (বি.এল.বি) এবং ১৬৫টি এটিএম বুথ রয়েছে। এটি দীর্ঘদিন ধরে জনগণের বিশ্বাস অর্জন করেছে। ফলে এটি সবচেয়ে মুনাফা অর্জনকারী ও সবচেয়ে চাহিদাসম্পন্ন ব্যাংকে পরিণত হয়েছে। বর্তমান পর্যন্ত এর ভোক্তা সংখ্যা ১.৭ মিলিয়ন। এই বিপুল জনপ্রিয়তার পেছনে রয়েছে নিষ্ঠা, সততা এবং দেশপ্রেম যা একটি ব্যাংককে দেশের অর্থনীতিকে মজবুত করতে তাড়িত করে। আরবিবি কর্তৃক প্রদত্ত পরিষেবাগুলি হল- ঋণ ব্যবসা ঋণ আবাসন ঋণ যানবাহন ঋণ ভাড়া ও ইজারা ক্রয় ঋণ শিক্ষা ঋণ এপার্টমেন্ট ঋণ স্বর্ণ বন্ধক রেখে ঋণ সঞ্চয়ী হিসাব বন্ধক রেখে ঋণ সরকারি চুক্তিপত্র বন্ধক রেখে ঋণ শেয়ার বন্ধক রেখে ঋণ সত্যয়নকারী সাপেক্ষে ঋণ রাষ্ট্র সেবক ঋণ শিক্ষক ঋণ ব্যক্তিগত ঋণ কৃষি ঋণ জমা চলতি হিসাব সঞ্চয়ী হিসাব স্থায়ী হিসাব কর্মযোগি বাচাত খাতা মহালক্ষী বাচাত খাতা সোনামোনা বাচাত খাতা সিকসাক বাচাত খাতা বৈদেশিক মুদ্রা শাখাহীন ব্যাংকিং ই-ব্যাংকিং মোবাইল-পে এস.এম.এস ব্যাংকিং ডেবিট ও ক্রেডিট কার্ড পরিষেবা http://www.rbb.com.np/intro.php[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ৩ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৯।  http://www.ekantipur.com/2010/08/12/business/rbb-to-lay-off-300-employees/320290.html[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৯।  "সংরক্ষণাগারভুক্ত অনুলিপি"। ২৭ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৯।  NRB অফিসিয়াল ওয়েবসাইট